Mikill vöxtur á sjávarútvegssýningunni í Boston Íslandsstofa hafði umsjón með þátttöku 15 íslenskra fyrirtækja á sjávarútvegssýningunni í Boston sem fram fór dagana 19. -21. mars sl . Íslandsstofa hafði umsjón með þátttöku 15 íslenskra fyrirtækja á sjávarútvegssýningunni í Boston sem fram fór dagana 19. -21. mars sl . Fulltrúar íslensku fyrirtækjanna voru mjög ánægðir með móttökurnar en fjöldi gesta sótti Íslandsbásana heim alla sýningardagana . Margir vildu kaupa íslenskan fisk en einnig var spurt um ábyrgar fiskveiðar og vottunarmál . Þá var aukinn áhugi á tæknilausnum fyrir sjávarútveginn . Þorgerður Katrín Gunnarsdóttir sjávarútvegsráðherra heimsótti sýninguna fyrsta daginn og hitti fulltrúa íslensku fyrirtækjanna og kynnti sér starfsemi þeirra . Á afurðahluta sýningarinnar voru sameiginlegir hagsmunir íslenskra útflytjenda sjávarafurða kynntir undir merkjum „ Iceland Responsible Fisheries “ með áherslu á vottun íslenskra fiskistofna og ábyrgar fiskveiðar . Íslenskir framleiðendur og útflytjendur sjávarafurða sem njóta þjónustu viðskiptafulltrúans í New York og Íslandsstofu kynntu afurðir sínar og þjónustu undir yfirskriftinni „ Fresh or Frozen – Sourcing from Iceland “ . Það voru fyrirtækin HB Grandi , Iceland Seafood , Novo Food , Ice-Co Foods , Matís , Matorka , Reykjavík Seafood , Blámar , Arnarlax og Ísfiskur . Þetta var í sjötta sinn sem afurðafyrirtæki nýta sér samstarfið við viðskiptafulltrúann og Íslandsstofu með þessum hætti og hefur árangurinn verið góður . Á véla - og tækjasýningunni , Seafood Processing North America , voru fyrirtækin Valka , Optimar Kapp , Skaginn 3X , Wise og Eimskip samankomin undir hatti Íslands . Auk þess voru Marel , Sæplast , Curio og Íslenska umboðssalan þátttakendur á sýningunni . Mun fleiri gestir heimsóttu sýninguna í ár en undanfarin ár og hefur sýnendum einnig fjölgað undanfarin tvö ár , voru 1.387 árið 2017 eða 15% fleiri en árið 2016 , en þá hafði þeim fjölgað um ca. 180 frá árinu áður . Gestum og sýnendum frá Evrópu og Asíu fjölgaði mikið í ár , sem skýrist líklega af sterku gengi bandaríkjadollara . Sjávarútvegssýningin í Boston er stærsta sýning sinnar tegundar í Norður-Ameríku og sækja hana árlega um 22.000 manns .